stanford-oval/wikipedia huggingface dataset:
Manitou (kappale)

| ”Manitou” Venom |
| --- | --- | --- |

Singlen tiedot
 A-puoli: ”Manitou”
 B-puoli: ”Woman” ”Dead of the Night”
 Studio : Impulse Studio, Newcastle
 Julkaistu: helmikuu 1985
 Formaatti: 7" single 12" single
 Tekijä(t): Conrad ”Cronos” Lant Jeffrey ”Mantas” Dunn
 Tuottaja(t): Venom
 Tyylilaji: uuden aallon brittiläinen heavy metal, black metal
 Levy-yhtiö: Neat
Muut kannet

Venomin muut singlet
| ”Warhead” 1984 | ”Manitou” 1985 | ”Nightmare” 1985 |
Manitou on englantilaisen äärimetalliyhtye Venomin single vuodelta 1984. Kuten monet Venomin alkuvuosien singlet, myöskään ”Manitou” ei ollut poiminta pitkäsoitolta. Singlen kappaleet ovat kuitenkin mukana At War with Satanin uusintapainoksilla. Singlestä julkaistiin 7- ja 12-tuumaiset versiot sekä muotoon leikattu kuvalevy, joka oli Venomin ensimmäinen laatuaan.
Aikalaishaastattelussa laulaja-basisti Conrad ”Cronos” Lant kuvaili ”Manitouta” Venomin edellisen singlen ”Warheadin” kaltaiseksi hidastempoiseksi ja raskaaksi kappaleeksi. Singlen vastaanotto oli ristiriitainen. Metal Forces -lehdessä, jossa Venomia oli yleensä kehuttu, ”Manitouta” kuvailtiin ”arveluttavaksi” ja sen sanottiin herättävän epäilyksiä yhtyeen pehmenemisestä. B-puolen ”nopea, hyökkäävä death metal” miellytti arvostelijaa enemmän. Kerrang!-lehden Howard Johnson sen sijaan kiitti Lantin ”pelottavaa puheosuutta” ja Anthony ”Abaddon” Brayn ”murskaavaa” rumpujensoittoa ja kuvaili ”Manitouta” metalliopperaksi. Tuotantoa Johnson kuitenkin moitti ja julisti vihaavansa B-puolen kappaleita. Joulukuussa 1985 Johnson kirjoitti, ettei koskaan ollut pitänyt Venomista – ainoana poikkeuksena ”loistelias ’Manitou’”.
At War with Satanin uusintapainoksen arvostelussa AllMusicin Eduardo Rivadavia kiittää ”Manitouta” ja kehuu sitä albumiraitoja paremmaksi.
Kappaleet

| --- | --- |
 7" single A-puoli Manitou – 4.42 B-puoli Woman – 2.54  :  12" single A-puoli Warhead – 4.42 B-puoli Woman – 2.54   Dead of the Night – 3.42
Kokoonpano

Conrad ”Cronos” Lant – bassokitara, laulu
Jeffrey ”Mantas” Dunn – kitara
Anthony ”Abaddon” Bray – rummut
M (elokuva)

| M |
| --- | --- |
 Elokuvan juliste
Ohjaaja:  Anna Eriksson
Käsikirjoittaja:  Anna Eriksson
Tuottaja:  Anna Eriksson
Säveltäjä:  Anna Eriksson
Kuvaaja:  Matti Pyykkö
Leikkaaja:  Anna Eriksson
Lavastaja:  Anna Eriksson Petri Salo Axel Sutinen
Pääosat:  Anna Eriksson Gail Ferguson Petri Salo Axel Sutinen
Valmistustiedot
Valmistusmaa:  Suomi
Tuotantoyhtiö:  Cursum Perficio, Ihode Management
Ensi-ilta:  30. syyskuuta 2018
Kesto:  94 min 10 s
Alkuperäiskieli:  englanti
Budjetti:  50 000€
Aiheesta muualla
Virallinen sivusto
IMDb 
Elonet
Infobox OKNimi-testi OK: 
M on Anna Erikssonin ohjaama kokeellinen elokuva vuodelta 2018, joka perustuu löyhästi Marilyn Monroen elämän viimeisiin päiviin. Elokuva käsittelee kuoleman ja seksuaalisuuden välistä suhdetta.
Elokuva esitettiin Venetsiassa vuonna 2018 kriitikkojen viikon kilpasarjassa ja se oli mukana Venetsian elokuvajuhlilla 2018 parhaan esikoiselokuvan kilpailussa.
Elokuva tuotettiin independent-tuotantona vuosien 2013–2017 välisenä aikana, ja se kuvattiin Portugalissa, Meksikossa ja Uudessakaupungissa. Kaikki elokuvassa esiintyvät näyttelijät ovat amatöörinäyttelijöitä.
Näyttelijät

| 0 | 1 | 2 |
| --- | --- | --- |
|  Anna Eriksson  | … |  M   |
|  Petri Salo  | … |  Psykiatri   |
|  Gail Ferguson  | … |  Georgia   |
|  Axel Sutinen  | … |  Puutarhuri   |
|  José Paiva Wolff  | … |  Ruby, maskeeraaja   |
|  Quim-Ze Grilo  | … |  Anubis   |
|  Gloria Bleezard-Levister  | … |  Melody Manners   |
|  Alonso Levister  | … |  TV-ohjelman juontaja   |
|  Susana Gonçalo  | … |  Hunnutettu nainen   |
|  Steve Remigio Delgado  | … |  Abraham   |
|  Issey O’Brien  | … |  Psykiatrin tytär   |
|  Pietari Kaakkomäki  | … |     |
|  Asta Vieno  | … |     |
|  Ari Vieno  | … |  Mies autossa   |
|  Paola Bärlund  | … |     |
|  Veera Siivonen  | … |  Tyttö autossa   |
|  Joni Segerroos  | … |  Poika autossa   |
|  Dulce Rodriquez-Saldivar  | … |     |
|  Melanie Rodriquez-Saldivar  | … |     |
|  Britany Rodriquez-Saldivar  | … |     |
|  Augusting de Higuera Blanca  | … |     |
Palkinnot

Parhaan elokuvan palkinto sekä Grand Prix -palkinto Prahassa vuonna 2019, Prague Independent Film Festival -elokuvajuhlilla.
Parhaan pitkän fiktioelokuvan palkinto sekä parhaan kuvauksen palkinto Wienissä, vuoden 2019 Vienna Independent Film Festival -elokuvajuhlilla.
Parhaan ohjaajan Tarkovsky-palkinto Chicagossa 2019, The Blow-up Arthouse Film Festival -elokuvajuhlilla.
Aiheesta muualla

M (elokuva) Elonet.
Marlborough

Marlborough voi tarkoittaa muun muassa seuraavia:
Marlborough, paikkakunta Englannin Wiltshiressä.
Marlborough, viinialue Uudessa-Seelannissa
Marlborough, paikkakunta Connecticutin osavaltiossa Yhdysvalloissa
Marlborough, paikkakunta Massachusettsin osavaltiossa Yhdysvalloissa
Marlborough, paikkakunta New Yorkin osavaltiossa Yhdysvalloissa
Marlborough, paikkakunta Missouriin osavaltiossa Yhdysvalloissa
Marlborough, paikkakunta New Hampshiren osavaltiossa Yhdysvalloissa
John Churchill, Marlboroughin herttua (1650–1722) (ja hänen vähemmän kuuluisat jälkeläisensä)
Marlborough-laulu, laajalti tunnettu ranskalainen laulu (suomeksi "Melperi meni sotaan")
Marlboro, savukemerkki
Marlborough House, rakennus Lontoon Westminsterissä
HMS Marlborough (1706), toisen luokan linjalaiva
HMS Marlborough (1767), kolmannen luokan linjalaiva
HMS Marlborough (1807), kolmannen luokan linjalaiva
HMS Marlborough (1855), ensimmäisen luokan potkurein varustettu linjalaiva
HMS Marlborough (1912), Iron Duke -luokan taistelulaiva
HMS Marlborough (F233), tyypin 23 fregatti.
HMS Marlborough River-luokan fregatti Nicholas Monsarratin kirjassa 'Suuntana kaakko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Marlborough”, voi hakea sivunnimihaulla, laajalla sivunnimihaulla tai tekstihaulla.
Luettelo Resident Evil -hahmoista

Tämä on luettelo Resident Evil -pelisarjan hahmoista.
Hahmot > Protagonistit

Chris Redfield on Bioterrorism Security Assessment Alliancen (BSAA) kapteeni. Pelisarjan ensimmäisen pelin tapahtumien jälkeen Chris on ottanut tehtäväkseen tuhota bio-orgaaniset aseet ja taistella bioterrorismia vastaan.
Jill Valentine on erikoisagentti ja BSAA:n toinen perustaja. Hän työskentelee hyvän ystävänsä Chrisin kanssa sodassa bioterrorismia vastaan. Hän on saanut lempinimen ”Avaamisen mestari”.
Leon S. Kennedy on ensimmäisen katastrofaalisen työpäivästään jälkeen edennyt Raccoon Cityn poliisilaitoksella Yhdysvaltain hallituksen bio-orgaanisten aseiden ja bioterrorismin vastustamisen asiantuntijaksi.
Claire Redfield on Chrisin sisko, joka kuuluu bioterrorismin uhreille apua tarjoavaan TerraSave-ihmisoikeusjärjestöön. Hän on saanut taistelukoulutuksen veljeltään. Tästä oli hyötyä, kun hän saapui Raccoon Cityyn T-viruksen riehuessa pahimmillaan.
Ethan Winters oli tavallinen mies, jolla ei ollut mitään taistelukokemusta, kunnes etsiessään kadonnutta vaimoaan Miaa päätyi Bakerien tilalle Louisianaan. Hän on saanut tartunnan sieniperäisestä bioaseesta, Moldista, joka antaa hänelle tehostetun paranemiskyvyn. Häntä pidetään BSAA:n suojissa.
Hahmot > Viholliset

Albert Wesker on yksi Umbrellan tärkeimmistä tutkijoista T-viruksen takana. Virus muuttaa Raccoon Cityn asukkaat epäkuolleiksi. Weskerillä on yli-inhimilliset voimat ja paha jumalkompleksi.
William Birkin on Weskerin entinen kollega Umbrellasta. Hän tavoittelee tieteellisiä edistysaskeleita ja luo ”Golgothan” eli G-viruksen, ja on vastuussa koko Raccoon Cityn väestön tuhonneen T-viruksen levittämisestä kaupunkiin.
Osmund Saddler on bioasetutkija, joka esiintyy Los Iluminados -kultin johtajana pelissä Resident Evil 4. Tällä tavoin hän pääsee käsiksi mieltä hallitseviin loisiin, Las Plagasiin, joiden avulla hän aikoo suorittaa maailmanvalloituksen.
Jack Baker on hirviömäisen amerikkalaisperheen isä. Ennen perhe oli suhteellisen normaali, mutta koettuaan muodonmuutoksen Jackista tuli mielenvikainen ja kannibalistinen tappaja, joka on perheensä kanssa tehnyt lukuisisa kidnappauksia. Jotkut pitävät heitä aaveina.
Lady Alcina Dimitrescu on Dimitrescun linnan vaikuttava valtiatar, joka asuu kolmen tyttärensä kanssa nimeämättömässä Itä-Euroopan maassa. Hänen ikänsä on arvoitus ja hänen väitetään juovan liian lähelle hänen linnaansa harhailevien henkilöiden verta.
Zombit ovat tieteellisillä keinoilla zombimaisiksi mutatoituneita ihmisiä, jotka kuolleesta ulkomuodostaan huolimatta kovinkin eläväisiä. Heillä on kauhistuttavia oireita, jotka muuttavat tartunnan saaneet henkilöt laahustaviksi ja sudennälkäisiksi mutanteiksi.
Nemesis, jota kutsutaan myös Jahtaajaksi, sai alkunsa, kun Tyrant nimiseen bio-orgaaniseen aseeseen yhdistettiin mieltä hallitseva loinen, joka antoi sille älyä ja itsetietoisuuden. Se ajaa takaa saalistaan armotta, ja sen kyky, joka uusii kudoksia, tekee siitä lähes pysäyttämättömän.
Nokia Lumia 525

| Nokia Lumia 525 |
| --- | --- |


Valmistaja:  Nokia
Julkaistu:  2013
Käyttöverkot:  W-CDMA 900/2100, GSM 850/900/1800/1900
Mitat:  119,9 × 64 × 9,9 mm
Paino:  124 g
Näyttö:  4" nestekidenäyttö, kosketusnäyttö
Näytön kuvatarkkuus:  800 × 480
Värien lukumäärä:  16 miljoonaa
Suoritin:  Qualcomm Snapdragon S4
Muisti:  8 Gt, RAM 1 Gt, muistikorttipaikka maks. 64 Gt
Kamera:  5 Mpix digitaalisella zoomilla
Radio:  FM-radio, Mix Radio
Musiikkisoitin:  Nokia Musiikki
Valmiusaika:  14 päivää
Puheaika:  16,9 h
Käyttöjärjestelmä:  Windows Phone 8
Tiedonsiirto:  GPRS, WLAN, Bluetooth 4.0, microUSB 2.0
Muuta:  Puhelimen tiedot Nokian kotisivulla (englanniksi)
Infobox OKNimi-testi OK: 
Nokia Lumia 525 on Nokian marraskuussa 2013 julkistama Windows Phone 8 -pohjainen älypuhelin. Se on seuraaja Lumia 520 -mallille, ja on ulkoisesti lähes identtinen lukuun ottamatta kiiltävää takakuorta 520:n mattapintaisen sijasta. Merkittävimmät uudistukset liittyivät RAM-muistin kasvattamiseen, mikä mahdollistaa entistä useampien sovellusten yhtäaikaisen ajon. Puhelimessa on neljän tuuman kosketusnäyttö, viiden megapikselin kamera sekä kahdeksan gigatavua sisäistä muistia. Puhelinta saa mustana, oranssina, valkoisena ja keltaisena. Puhelin tulee aluksi myyntiin Aasian, Afrikan ja Lähi-idän alueilla.
Mark Victor

Mark Victor on yhdysvaltalainen elokuvakäsikirjoittaja ja -tuottaja. Hän on käsikirjoittanut ja tuottanut yhdessä Michael Graisin kanssa muun muassa elokuvat Poltergeist (1982), Poltergeist II (1986), Marked for Death (1990) ja Cool World (1992).
Victor omistaa Michael Graisin kanssa tuotantoyhtiön Victor & Grais.
Aiheesta muualla

Mark Victor Internet Movie Databasessa. (englanniksi)
Monacon Grand Prix 1998

|  Monacon Grand Prix 1998  |
| --- | --- |
 6. osakilpailu 16 osakilpailusta kaudella 1998. 
 vaalea osa kuvan radasta
Päivämäärä:  24. toukokuuta 1998
Sijainti:  Monacon katurata, Monte Carlo, Monaco
Ratatyyppi:  katurata
Radan pituus:  3,367 km
Kilpailun pituus:  78 kierrosta, 262,626 km
Sää:   aurinkoinen
Paalupaikka
Kuljettaja:   Mika Häkkinen   (McLaren-Mercedes)
Paaluaika:  1,19.798
Palkintokoroke
Voittaja:   Mika Häkkinen   (McLaren-Mercedes)
Toinen:   Giancarlo Fisichella   (Benetton-Playlife)
Kolmas:   Eddie Irvine   (Ferrari)
Nopein kierros
Kuljettaja:   Mika Häkkinen   (McLaren-Mercedes)
Kierrosaika:  1,22.948 (kierroksella 29)
Monacon Grand Prix 1998 oli Formula 1 -sarjan osakilpailu, joka ajettiin 24. toukokuuta 1998 Monacon katuradalla. Kilpailun voitti Mika Häkkinen, jolle voitto oli kauden neljäs.
Aika-ajot

Aika-ajot ajettiin lauantaina 23. toukokuuta 1998.
Nopeimmat kierrokset aika-ajoissa ajoivat McLaren-kuljettajat Mika Häkkinen ja David Coulthard. Kolmanneksi nopein oli hyvin aika-ajoissa onnistunut Benettonin Giancarlo Fisichella, jolle kolmas lähtöruutu oli tähän asti kauden paras. Myös toinen Benetton-kuljettaja Alexander Wurz onnistui aika-ajoissa, ja selvisi kuudenteen lähtöruutuun.
Eräs suurimmista epäonnistujista oli hallitseva maailmanmestari Jacques Villeneuve, joka selvisi Williamsillaan vain ruutuun 13.
Ricardo Rosset karsiutui, koska hän ei kyennyt alittamaan 107 %:n karsinta-aikaa, joka tällä kertaa oli 1.25,384. Hän jäi tästä ajasta hieman alle neljä sekunnin kymmenystä.
Aika-ajot > Aika-ajojen tulokset

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 8 |  Mika Häkkinen | McLaren-Mercedes | 1.19,798 |  |
| 2 | 7 |  David Coulthard | McLaren-Mercedes | 1.20,137 | +0,339 |
| 3 | 5 |  Giancarlo Fisichella | Benetton-Playlife | 1.20,368 | +0,570 |
| 4 | 3 |  Michael Schumacher | Ferrari | 1.20,702 | +0,904 |
| 5 | 2 |  Heinz-Harald Frentzen | Williams-Mecachrome | 1.20,729 | +1,931 |
| 6 | 6 |  Alexander Wurz | Benetton-Playlife | 1.20,955 | +1,157 |
| 7 | 4 |  Eddie Irvine | Ferrari | 1.21,712 | +1,914 |
| 8 | 17 |  Mika Salo | Arrows | 1.22,144 | +2,346 |
| 9 | 15 |  Johnny Herbert | Sauber-Petronas | 1.22,157 | +2,359 |
| 10 | 12 |  Jarno Trulli | Prost-Peugeot | 1.22,238 | +2,440 |
| 11 | 14 |  Jean Alesi | Sauber-Petronas | 1.22,257 | +2,459 |
| 12 | 16 |  Pedro Diniz | Arrows | 1.22,355 | +2,557 |
| 13 | 1 |  Jacques Villeneuve | Williams-Mecachrome | 1.22,468 | +2,670 |
| 14 | 18 |  Rubens Barrichello | Stewart-Ford | 1.22,540 | +2,742 |
| 15 | 9 |  Damon Hill | Jordan-Mugen-Honda | 1.23,151 | +3,353 |
| 16 | 10 |  Ralf Schumacher | Jordan-Mugen-Honda | 1.23,263 | +3,465 |
| 17 | 19 |  Jan Magnussen | Benetton-Playlife | 1.23,411 | +3,613 |
| 18 | 11 |  Olivier Panis | Prost-Peugeot | 1.23,629 | +3,831 |
| 19 | 22 |  Shinji Nakano | Minardi-Ford | 1.23,957 | +4,159 |
| 20 | 21 |  Toranosuke Takagi | Tyrrell-Ford | 1.24,024 | +4,226 |
| 21 | 23 |  Esteban Tuero | Minardi-Ford | 1.24,031 | +4,223 |
|  |  | Karsinta-aika 107 % |  | 1.25,384 | +5,586 |
| 22 | 20 |  Ricardo Rosset | Tyrrell-Ford | 1.25,737 | +5,939 |
Kilpailu > Kilpailun tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 8 |  Mika Häkkinen | McLaren-Mercedes | 78 | 1'51:23.595 | 1 | 10 |
| 2 | 5 |  Giancarlo Fisichella | Benetton-Playlife | 78 | 11.475 | 3 | 6 |
| 3 | 4 |  Eddie Irvine | Ferrari | 78 | 41.378 | 7 | 4 |
| 4 | 17 |  Mika Salo | Arrows | 78 | +1:00.363 | 8 | 3 |
| 5 | 1 |  Jacques Villeneuve | Williams-Mecachrome | 77 | +1 krs. | 13 | 2 |
| 6 | 16 |  Pedro Diniz | Arrows | 77 | +1 krs. | 12 | 1 |
| 7 | 15 |  Johnny Herbert | Sauber-Petronas | 77 | +1 krs. | 9 |   |
| 8 | 9 |  Damon Hill | Jordan-Mugen-Honda | 76 | +2 krs. | 15 |   |
| 9 | 22 |  Shinji Nakano | Minardi-Ford | 76 | +2 krs. | 19 |   |
| 10 | 3 |  Michael Schumacher | Ferrari | 76 | +2 krs. | 4 |   |
| 11 | 21 |  Toranosuke Takagi | Tyrrell-Ford | 76 | +2 krs. | 20 |   |
| 12 | 14 |  Jean Alesi | Sauber-Petronas | 72 | Vaihdelaatikko | 11 |   |
| Kesk. | 12 |  Jarno Trulli | Prost-Peugeot | 56 | Vaihdelaatikko | 10 |   |
| Kesk. | 11 |  Olivier Panis | Prost-Peugeot | 49 | Rengas | 18 |   |
| Kesk. | 10 |  Ralf Schumacher | Jordan-Mugen-Honda | 44 | Ripustukset | 16 |   |
| Kesk. | 6 |  Alexander Wurz | Benetton-Playlife | 42 | Ulosajo | 6 |   |
| Kesk. | 19 |  Jan Magnussen | Stewart-Ford | 30 | Ripustukset | 17 |   |
| Kesk. | 7 |  David Coulthard | McLaren-Mercedes | 17 | Moottori | 2 |   |
| Kesk. | 18 |  Rubens Barrichello | Stewart-Ford | 11 | Ripustukset | 14 |   |
| Kesk. | 2 |  Heinz-Harald Frentzen | Williams-Mecachrome | 5 | Kolari | 5 |   |
| Kesk. | 23 |  Esteban Tuero | Minardi-Ford | 0 | Ulosajo | 21 |   |
| DNQ | 20 |  Ricardo Rosset | Tyrrell-Ford |   | Karsiutui |   |   |
Tilanne kuljettajien MM-sarjassa

|  | Sija | Kuljettaja | Talli | Pisteet |
| --- | --- | --- | --- | --- |
|  | 1. |  Mika Häkkinen | McLaren-Mercedes | 46 |
|  | 2. |  David Coulthard | McLaren-Mercedes | 29 |
|  | 3. |  Michael Schumacher | Ferrari | 24 |
|  | 4. |  Eddie Irvine | Ferrari | 15 |
|  | 5. |  Alexander Wurz | Benetton-Playlife | 9 |
|  | 6. |  Heinz-Harald Frentzen | Williams-Mecachrome | 8 |
|  | 7. |  Jacques Villeneuve | Williams-Mecachrome | 8 |
|  | 8. |  Giancarlo Fisichella | Benetton-Playlife | 7 |
|  | 9. |  Mika Salo | Arrows | 3 |
|  | 10. |  Jean Alesi | Sauber-Petronas | 3 |
|  | 11. |  Rubens Barrichello | Stewart-Ford | 2 |
|  | 12. |  Johnny Herbert | Sauber-Petronas | 1 |
|  | 13. |  Pedro Diniz | Arrows | 1 |
Ohjelmointiympäristö

Ohjelmointiympäristö on ohjelma tai joukko ohjelmia, jolla ohjelmoija suunnittelee ja toteuttaa ohjelmistoa. Yksinkertaisimmillaan ohjelmointiympäristö sisältää tekstieditorin ja keinon käynnistää ja saada palautetta ohjelmointikielen kääntäjältä, joka on erillinen ohjelma.
Tekstieditorilla tuotetaan lähdekoodia ja kääntäjä muuttaa lähdekoodin ajettavaksi ohjelmatiedostoksi tai kirjastoksi.
Nykyisin samaan ympäristöön integroituvat myös muun muassa debuggeri, versionhallintatuki sekä profilointi. Muita työkaluja ovat visuaaliset käyttöliittymän muokkaamiseen käytettävät työkalut, dokumentaatiotyökalut ja niin edelleen.
Kehittyneet ohjelmointiympäristöt osaavat luoda suunnittelussa tehdystä UML-mallista suoraan lähdekoodin rungon (skeleton), jota suunnittelija/ohjelmoija voi täydentää. Esimerkiksi mallin tietoihin liittyvien toimenpiteiden (metodit) kutsut luodaan automaattisesti parametreineen.
Tietokoneohjelmia voi tehdä ilman ohjelmointiympäristöäkin, mutta niiden tavoitteena on helpottaa ohjelmoijan työntekoa tuomalla eri työkalut yhteen.
Historiaa

Tietokoneiden alkuaikoina komentojen antaminen tietokoneelle oli hyvin vaivalloista. (kts. Käyttöliittymän historia) Tietokone saatettiin käynnistää suorittamaan yksi laskutoimitus, jonka arvoja oli kytkimillä syötetty bitti kerrallaan. Myöhemmin tietokoneet alkoivat ymmärtää komentosarjoja ja näiden syöttämiseen käytettiin vielä toisen maailmansodan aikaan isoa nippua reikäkortteja, mutta tiedot syötettiin edelleen bitti kerrallaan  konekielisiksi komennoiksi. Kun tietokoneisiin lopulta saatiin kehitettyä suhteellisen halvat  magneettiset massamuistit ja tietokoneet saatiin ymmärtämään merkkipohjaisia syötteitä, alkoi varsinaisten ohjelmointiympäristöjen ja ensimmäisten  konekieliseksi suoraan käännettävien pseudokielisten ohjelmointikielien kehittäminen. (kts. Assembly (ohjelmointikieli)) Tarvittiin jokin keino järjestää tietokoneita ohjaavat bitit nopeammin ja tiheämpään. Tällöin ohjelmointiympäristöt alkoivat ymmärtää heksoja ja myöhemmin kokonaisia sanoja, jotka sitten kirjoitettiin bitti kerrallaan halvalle uudelleenkirjoitettavalle massamuistille. Tämän bittijonon tietokone sitten käänsi konekielisiksi komennoiksi.
Samaan pakettiin integroitu ohjelmointiympäristö (IDE, integrated development environment) tuli ensimmäisenä Turbo Pascaliin.[lähde? ]
Nykyään

Ohjelmointiympäristö parhaimmillaan nykypäivänä suorittaa koodin oikeellisuuden tarkistamista jo kirjoitusvaiheessa sekä kääntämisvaiheessa, ellei kyseessä ole tulkattava tai tavukoodin kautta tulkattava ohjelmointikieli. Ohjelmointiympäristöt osaavat myös neuvoa ohjelmoijaa syntaksin kanssa. Yleensä ohjelmointiympäristöt tarjoavat jo sinällään jonkin verran valmista koodia käsikirjan sivuilla tai ohjelmointiympäristöä voidaan pyytää luomaan jonkinlainen valmis pohja ohjelmalle ohjelmoijan antamien ohjeiden pohjalta. Joissakin tapauksissa valmista koodia saa muutamalla hiiren napin painalluksella satoja ellei tuhansia rivejä. On myös tehty ympäristöjä, joissa ohjelmoijan ei tarvitse osata sanaakaan lausekielistä ohjelmointia, vaan tietokone tekee valmiin ohjelman osittain ennalta määrätysti, mutta ottaen myös huomioon käyttäjän tai ohjelmoijan pyyntöjä. Näiden käyttäminen ei ole tehottomuutensa vuoksi suotavaa.
Ohjelmointiympäristön osia ja ominaisuuksia

Käyttöliittymä (joko graafinen tai konsolissa toimiva merkkipohjainen)
Sanojen värjääminen tyypin mukaan (syntaksikorostus)
Lauseen ennakoiminen ja esimerkin samalla näyttäminen
Koodin ulkoasun automaattista muotoilua
Ohjelman käyttöliittymän suunnittelu käyttämällä pelkkää hiirtä
Kääntäjä tai tulkki
Virhetilanteen paikantaminen ja korjausehdotuksen antaminen
Mahdollisuus ajaa koodi sellaisessa ympäristössä joka ei välttämättä suorita koodia vaan keskittyy virheiden löytämiseen. Myös mahdollisten muistivuotojen tarkistaminen
Ohjelmointiympäristöjä

Android Studio - Virallinen ohjelmointiympäristö Android-sovellusten kehittämiseen
Delphi
Eclipse
Gambas - Avoimen lähdekoodin kilpailija Visual Basicille
Lazarus
Qt Creator
Turbo Pascal
SQLWindows
Visual Basic
Visual Studio
Xcode
Aiheesta muualla

Wikimedia Commonsissa on kuvia tai muita tiedostoja aiheesta .
Anjuta - C\C++ ohjelmointiympäristö UXeille
DevC++ (Arkistoitu – Internet Archive) - C\C++ ohjelmointiympäristö windows alustalle joka käyttää MiniGW32:ta.
Gambas - Visual Basic tyylinen avoimenkoodin ohjelmointiympäristö.
MS Visual Studio - Ohjelmointiympäristö usealle eri kielelle. Microsoftin tuote.
SPE - Stanis Python Editor, eli Stanin Python muokkaaja.
SUN Studio - C\C++ kehitystyökalut solarikselle tai linuxille
SUN Creator - Java-ohjelmointiympäristö usealle alustalle.
Eclipse - Avoin javapohjainen ohjelmointiympäristö useille kielille.
OpenGL-pohjainen 3D peliohjelmointipaketti
Marko Kontio

Marko Kontio (s. 27. helmikuuta 1975) on suomalainen pesäpalloilija. Kontio edusti urallaan Superpesiksessä kasvattajaseuraansa Muhoksen Pallo-Salamia, Siilinjärven Pesistä, Ulvilan Pesä-Veikkoja ja Oulun Lippoa. Kontio saavutti Oulun Lipossa pelatessaan yhden SM-pronssin kaudella 2000. Kontio myös pelasi Itä-Länsi-ottelun vuonna 2000 Hän pelasi ulkokentällä kolmospolttajana. Kontio pelasi Superpesiksen 167 runkosarjan ottelua. Näissä otteluissa hän löi viisi kunnaria ja 17 tavallista juoksua, toi 149 juoksua ja keräsi 789 kärkilyöntipistettä. Kontio pelasi 16 Superpesiksen ylemmän loppusarjan ottelua. Näissä otteluissa hän löi kaksi kunnaria ja kolme tavallista juoksua, toi seitsemän juoksua ja keräsi 56 kärkilyöntipistettä. Kontio pelasi 24 Superpesiksen alemman loppusarjan ottelua. Näissä otteluissa hän löi yhden kunnarin ja neljä tavallista juoksua, toi 24 juoksua ja keräsi 117 kärkilyöntipistettä.
Marko Kristal

Marko Kristal (2011)
Marko Kristal (s. 2. kesäkuuta 1973 Tallinna, Viron SNT, Neuvostoliitto) on virolainen jalkapalloilija, pelipaikaltaan keskikenttäpelaaja.
Viron maajoukkueessa Kristal pelasi 143 ottelua vuosina 1992–2005 ja teki niissä yhdeksän maalia. Hän päätti maajoukkueuransa 20. huhtikuuta 2005 otteluun Norjaa vastaan.
Seuratasolla Kristal on edustanut pääosan urastaan Tallinnan Floraa. Hän pelasi myös Suomessa FC Lahdessa. Nykyään hän toimii Floran apuvalmentajana.
Marko Kovanen

Marko Kovanen (s. 30. syyskuuta 1977) on mikkeliläinen jääkiekkoerotuomari. Hän aloitti SM-liigan päätuomarina kaudella 2012–2013.
Manas (joki)

| Manas |
| --- | --- |
 Manasin kansallispuistoa
Alkulähde:  Himalaja
Laskupaikka:  Brahmaputra
Maat:   Bhutan,  Intia
Pituus:  376 km
Valuma-alue:  41 350 km²
Manas on Bhutanissa ja Intiassa virtaava joki. Se saa alkunsa Arunachal Pradeshin osavaltiosta Intiasta ja virtaa Bhutanin puolelle. Yläjuoksulla joen nimi on Drangme Chhu. Se virtaa Bhutanin puolella 272 kilometrin matkan, ja siihen yhtyy siellä kolme muuta jokea. Se virtaa Intian Assamissa vielä 104 kilometriä ennen yhtymistään Brahmaputraan. Manasin vesistön jokien yhteispituus on 3 200 km, ja se on Bhutanin suurin vesistö. Joen valuma-alue on yhteensä 41 350 neliökilometriä. Manasin kansallispuisto sijaitsee sen varrella Intian puolella. Puisto on Unescon maailmanperintökohde.
Aiheesta muualla

Kuvia tai muita tiedostoja aiheesta Manas Wikimedia Commonsissa